ఇండోర్ బిజాసన్ మాతా దేవాలయం

ఇండోర్ బిజాసన్ మాతా దేవాలయం,  మధ్యప్రదేశ్‌ రాష్ట్రం ఇండోర్ పట్టణంలో ఉన్న హిందూ దేవాలయం. నవరాత్రి సందర్భాలలో వేలాదిమంది భక్తులు ఈ దేవాలయాన్ని సందర్శిస్తారు.

 చరిత్ర 
బిజాసన్ టేక్రి అనే కొండ మీద ఒక చిన్న పార్క్, చెరువు, ప్రసిద్ధ మాతా దేవాలయం ఉన్నాయి. 1760 సంవత్సరంలో శివాజీ రావ్ హోల్కర్ ఈ దేవాలయాన్ని నిర్మించాడు. దుర్గామాత మొత్తం 9 అవతారాలు ఈ దేవాలయంలో స్థాపించబడ్డాయి. కొండపైభాగంలో ఉన్న ఈ దేవాలయంలో అల్లావుద్దీన్ పూజలు నిర్వహించాడని, మాండవ్ రాజును ఓడించడానికి దుర్గాదేవి దీవెనలు కోరాడని నమ్ముతారు.

 పండుగలు 
ఇక్కడ ప్రధానంగా నవరాత్రి పండుగను జరుపుకుంటారు. తొమ్మిది రోజుల నవరాత్రి ఉత్సవాల్లో, ప్రతి సంవత్సరం ఇక్కడ జాతరను కూడా నిర్వహిస్తారు.

 ప్రదేశం 
ఇండోర్ రైల్వేస్టేషన్ నుండి 9.8 కిలోమీటర్ల దూరంలో ఈ దేవాలయం ఉంది. బిజాసన్ మాతా దేవాలయమున్న కొండ నుండి దేవి అహల్యా బాయి హోల్కర్ అంతర్జాతీయ విమానాశ్రయం కూడా కనిపిస్తుంది. ఇతర వాహనాల ద్వారా కూడా దేవాలయానికి సులభంగా చేరుకోవచ్చు.

 మూలాలు 

వర్గం:దుర్గా దేవాలయాలు
వర్గం:పుణ్యక్షేత్రాలు
వర్గం:హిందూ పుణ్యక్షేత్రాలు
వర్గం:మధ్య ప్రదేశ్ పుణ్యక్షేత్రాలు